
FIOSRACHADH DO THAGRAICHEAN
Tha na notaichean a leanas co-cheangailte ris an dreuchd don rinn thu tagradh. Tha iad a’ toirt seachad fiosrachadh coitcheann agus chan eil iad mar phàirt de Chùmhnant Cosnaidh sam bith a dh’fhaodadh leantainn. 
	CUMHAICHEAN SEIRBHEIS



SGEAMA SHOCHAIREAN CHOSNAICHEAN




CO-IONANNACHD IS IOMADACHD

	Tha na Cumhaichean Seirbheis a rèir chumhaichean seirbheis Co-chomhairle na h-Alba do chosnaichean an Riaghaltais Ionadail mar a chaidh a fhreagarrachadh agus atharrachadh le Comhairle Earra-Ghàidheal is Bhòid. 

Tha an sgeama a’ tabhann raon de shochairean agus de shàbhalaidhean a tha air an dealbhadh gus do shunnd chorporra, ionmhasail agus inntinneil a chuideachadh. Mar eisimpleir, sàbhalaidhean air rothairean, siubhal, ballrachd chur-seachadan agus lannan lùth-chleas. 

Tha sinn a’ cur fàilte air tagraidhean bho dhaoine de gach cùl-raon agus ag amas air sgioba-obrach a thogail a tha a’ riochdachadh a’ cho-chomainn fharsaing a tha sinn a’ frithealadh. Tha sinn a’ dèanamh uaill à bhith nar fastaiche roghnaichte. Tha sinn a’ cur taic ri iomadachd, in-ghabhail agus sunnd agus ag amas air àite-obrach a chruthachadh far a bheil gach neach a’ faireachdainn luachmhor le mothachadh de bhuntainneas. Gus tuilleadh fhaighinn a-mach mu ar gealltanas a thaobh seo, tadhailibh air equality_and_diversity_policy_approved_002.pdf (argyll-bute.gov.uk) 

	UAIREAN OBRACH
	Bidh uairean obrach àbhaisteach airson dreuchd làn-ùine 35 no 37 uairean san t-seachdain (a rèir na seirbheis / roinn fastaidh).


	PÀIGHEADH


	Bidh am pàigheadh mar a chaidh fhoillseachadh san t-sanas airson na dreuchd. Bidh àrdachadh bliadhnail ga phàigheadh mar as iomchaidh air 1 Giblean gach bliadhna (mura h-eil do cheann-latha fastaidh eadar 1 Dàmhair agus 31 Màrt, far am faigh thu àrdachadh 6 mìosan às dèidh do cheann-latha fastaidh, agus às dèidh sin air 1 Giblean gach bliadhna) gus an ruig thu an ìre as àirde. Tha seo a’ gabhail a-steach tagraichean bhon taobh a-staigh airson dreuchdan àrdaichte.  

Tha an ùine pàighidh bhon 16mh den mhìos gu an 15mh den mhìos a leanas, agus thèid do phàigheadh dìreach don chunntas banca agad air 14mh den mhìos, an latha ro dheireadh na h-ùine pàighidh.  


	FÒRLADH BLIADHNAIL /
SAOR-LÀITHEAN POBLACH
	Is e 24 làithean am fòrladh bliadhnail don dreuchd, ag èirigh gu 29 làithean an dèidh seirbheis de 5 bliadhna agus gu 32 latha an dèidh seirbheis de 10 bliadhna (da rèir do chosnaichean pàirt-ùine agus iadsan a tha ag obair a bharrachd air 5 làithean san t-seachdain). 

Tha a’ bhliadhna fòrlaidh a’ ruith bho 1 Faoilleach gu 31 Dùbhlachd.

Tha 8 làithean a bharrachd sa bhliadhna a tha comharraichte mar shaor-làithean poblach (tha iadsan a tha ag obair nas lugha na 5 làithean san t-seachdain a’ faighinn saor-làithean poblach da rèir). 


	PÀIGHEADH TINNEIS
	Tha cosnaichean le 26 seachdainean no barrachd de sheirbheis leantainneach airidh air 5 seachdainean air làn-phàigheadh agus 5 seachdainean air leth-phàigheadh, ag èirigh gu 26 seachdainean air làn-phàigheadh agus 26 seachdainean air leth-phàigheadh an dèidh 5 bliadhna de sheirbheis. 

Chan eil cosnaichean le nas lugha na 26 seachdainean de sheirbheis leantainneach airidh air pàigheadh tinneis. 


	PEINNSEAN







COTHROMAN IONNSACHAIDH IS LEASACHAIDH  


	Bidh cosnaichean le cùmhnantan maireannach no cùmhnantan sealach a’ mairtinn 3 mìosan no còrr, a’ faotainn ballrachd de Mhaoin Peinnsein an Riaghaltais Ionadail mura roghnaich iad fuireach às. 
Tha an tabhartas bhon chosnaiche stèidhichte air ìre tuarastail.  

Is e Sgeama Cosnaidh Ath-luachaichte Cuibheasach Dreuchdail (CARE) a th’ ann an Sgeama Peinnsein an Riaghaltais Ionadail. 

Bidh cosnaichean a’ faighinn chothroman air leasachadh leantainneach a’ rangachadh bho chùrsaichean trèanaidh a-staigh gu teisteanasan proifeiseanta gam faotainn air an taobh a-muigh. Tha cosnaichean a chrìochnaich teisteanas gan comharrachadh aig Seirbheis Dhuaisean Ionnsachaidh bhliadhnail na Comhairle, a tha a’ toirt urram do an euchdan agus an obair chruaidh.  



	SIUBHAL
	Tha cuid de dhreuchdan ag iarraidh gum bi cothrom aig an neach san dreuchd air càr airson adhbharan gnothachais – mar sin, feumaidh làn-chead dràibhidh a bhith aig luchd-dreuchd air an sònrachadh, agus feumaidh àrachas a bhith air a’ charbad a rèir sin.  
Thèid mìlteachd an lùib ceann-gnothaich a phàigheadh air ais aig reataichean molta làithreach Oifis nan Cìsean.
Gheibh oifigearan a tha a’ tarrang chosgaisean airson biadh is cuid- oidhche fhad ’s a tha iad a’ coileanadh an dleastanais air falbh bhon àite-obrach àbhaisteach, Cuibhreann Teachd-an-tìr na Comhairle mar as iomchaidh. 


	SGEAMA ÀRACHAIS BEATHA BUIDHNE 
	Tha Sgeama Àrachais Beatha Buidhne ga obrachadh, a’ solarachadh sochair de thuarastal aon bhliadhna do dh’eisimeilich chosnaichean maireannach a tha a’ faighinn bàs fhad ’s a tha iad ann an seirbheis an ùghdarrais, ro aois 70 bliadhna.


	COSGAISEAN AGALLAIMH
	Thèid cosgaisean siubhail is teachd-an-tìr a thathar a’ tarraing gu reusanta, a phàigheadh air ais mar a tha mìnichte sa phost-d a’ toirt cuireadh dhuibh gu agallamh. (Bu chòir reataichean teachd-an-tìr an ùghdarrais ionadail a bhith air an cleachdadh mar stiùir). Cha tèid cosgaisean a phàigheadh air ais airson tursan ath-thillidh de 100 mìle no nas lugha. 

Ma bheir tagraiche an tagradh aca air ais no gun diùlt iad tairgse cosnaidh air adhbhar a tha a’ Chomhairle a’ meas neo-bhrìgheil, cha tèid cosgaisean a phàigheadh. 
	
Cha tèid call tuarastail no call pàighidh a phàigheadh air ais. 


	POILEASAIDH SMOCADH TOIRMISGTE
	Tha a’ Chomhairle a’ cur an gnìomh Poileasaidh Smocadh Toirmisgte  do chosnaichean, buill thaghte agus buill den phoball, anns na togalaichean aca. 


	
WEBSITE
	Airson tuilleadh fiosrachaidh mun Chomhairle agus fiosrachadh coitcheann eile, feuch gun tadhail sibh air an làraich-lìn againn:  www.argyll-bute.gov.uk 

Comhairle Earra-Ghàidheal is Bhòid – Buileachadh ar Comais

